title: An Teirgwern Pembroke
text: An Teirgwern Pembroke a zo ur romant gant Jarl Priel.
  
  Istor
  E miz Genver 1931 e oa bet embannet gant an Editions des Portiques ul levr bet savet e galleg gant Jarl Priel, Le Trois-Mâts Errant an titl anezhañ. Troet e oa bet e brezhoneg gant ar skrivagner tregeriat, hag e 1959 e oa bet embannet An Teirgwern Pembroke gant Al Liamm, nav skeudenn gant Yvonne Jean-Haffen ennañ (koustet en devoa embannadur al levr 376.705 lur ar mare).
  
  Rannet eo an daou c'hant pemzek pajenn anezhañ etre seizh adskrid warn-ugent. E dibenn an oberenn e kinnig an aozer ur ROLL AR GERIOU MICHER IMPLIJET EL LEVR-MAÑ.
  
  Adembannadurioù
  Adembannet e oa bet al levr e 2002 gant An Here-Al Liamm.
  
  Ar romant
  Da-geñver un dalc'h igromañserezh, e miz C'hwevrer 1902, ez a un nebeud Landregeriz, bodet en-dro d'an daol, e darempred gant spered ur martolod eus Langoad, Yann-Vari al Ledan e anv, bet kollet e vuhez gantañ war bourzh ar Pembroke... un teirgwern saoz hag a oa bet kavet, d'ar bevar a viz Eost 1876, gant al lestr-karg spagnol Habana, dilezet er mor Atlantel hep akipaj. Setu ma klaskont kompren petra a oa c'hoarvezet o selaou danevell kement den a oa e bourzh, dre hanterouriezh ar gemenerez Soazig Kerambrun, ur mediom hep he far...
  
  Notennoù ha daveennoù
  
  Jarl Priel
  Levrioù brezhonek
  Levrioù 1959